**Óravázlat**

Készítette: Viszugyelné Tanárki Erika

Osztály: 5. évfolyam

Tantárgy: Etika

Téma: Ünnepek

Feldolgozott cikkek: Szitakötő 2011/13, Csalog Judit: Virágvasárnap,

 A megszabadulás ünnepe.

 Szitakötő 2011/13,Victor András: Hej tulipán,tulipán!

Felhasznált segédanyagok:

Gyuriczáné Molnár Éva – Rejtvény : [www.archivum.szitakoto.com/segedanyag.php?id=1093](http://www.archivum.szitakoto.com/segedanyag.php?id=1093)

Schottné Márta Melinda – Feladatlap: [www.archivum.szitakoto.com/segedanyag.php?id=1116](http://www.archivum.szitakoto.com/segedanyag.php?id=1116)

Szilágyi Mária – Tulipán minta II.: [www.archivum.szitakoto.com/segedanyag.php?id=1056](http://www.archivum.szitakoto.com/segedanyag.php?id=1056)

Eszközök: Szitakötő folyóiratok; feladatlap, keresztrejtvény, színező

 füzet, ceruza, színesceruza, filc

Koncentráció: magyar irodalom, hon-és népismeret, természetismeret, rajz, technika

Munkaformák: frontális, egyéni, csoport

**Az óra menete:**

I.

1. óra elei szervezés. Négyfős csoportok kialakítása, teremberendezés
2. Motiváció: Felolvastatni egy fiúval.

„Eljött a szép húsvét reggele,

Feltámadásunk édes ünnepe.

Ünneplő ruhákba öltöztek a fák,

Pattognak a rügyek, s virít a virág.

A harang zúgása hirdet ünnepet,

Egy kismadár dalol a zöld rétek felett.

Tündérország rózsái közt gyöngyharmatot szedtem,

Akit azzal meglocsolok, megáldja az Isten.

Az illatos rózsavíztől megnőnek a lányok,

Zsebeimbe beleférnek a piros tojások.”

Mit hallottál?

Melyik ünnepünkkor hangzik el ez a vers?

Milyen ünnep? Mit ünneplünk? HÚSVÉT , mint ünnep megbeszélése,

Milyen húsvéti hagyományokat ismertek? előzetes ismeretek alapján

1. Vannak más vallási, családi ünnepek is. Erről fogunk most olvasni a Szitakötő folyóirat 2011/13-as számában. – Elolvassuk közösen, hangosolvasással Csalog Judit Virágvasárnap és A megszabadulás ünnepe c cikkét. A gyerekek egymást szólítják fel, 4 mondat elolvasása után.

Röviden megbeszéljük miről szóltak a cikkek.

1. A gyerekek megkapják Gyuriczáné által összeállított Rejtvényt – csoportmunkában megoldják.

Utána frontálisan ellenőrizzük a megoldást

1. A Húsvét a tavasz ünnepe. Mi lehet még a tavasz jelképe? napsütés, hóvirág, virágok, madarak stb.

Projektoron tulipános mező kivetítése

1. Olvassuk el Victor András : Hej ,tulipán, tulipán c. cikkét. – Közös hangosolvasás.

A cikk nagyon sok és sokféle információt tartalmaz.

Dolgozzuk fel most ezeket egy feladatlap segítségével.

1. Schottné féle feladatlap csoportmunkában való feldolgozása. Ellenőrzés.(frontális)
2. Végül, hogy mindenkinek legyen saját tulipános hímes tojása mindenki kap egy kifestőt és elkészíthetitek azt.
3. Óra zárása. Ki, hogyan érezte magát az órán, pár szóval. Végül tanári értékelés